我想各位
問自己一個你可能從來未問過嘅問題
人類嘅聲音有可以做到啲咩？
（節奏口技）
♪ 哦奀咕 ♪
♪ 奀咕 ♪
♪ 奀咕 ♪
♪ 奀咕 ♪（嬰兒哭聲）
♪ 奀咕 ♪（嬰兒哭聲）
♪ 奀咕 ♪（貓叫）
（狗吠）
耶！
（掌聲）
（迴旋鏢聲）
頭先嗰啲全部都係嚟自我嘅聲音
冇錯，真係嚟自我
所以你哋大概都可以想像到
我細個係一個好奇怪嘅細路
（笑聲）
原因係
我一路都嘗試
令我嘅聲音做到最多嘅嘢
我一直以嚟都喺度試緊呢啲聲音
我到宜家仍然喺度試緊
我仍然探索緊我可以發到嘅聲音
但係，我宜家已經大個咗同埋聰明咗
我知道有啲聲音
係我永遠都冇辦法發出嘅
因為礙於身體嘅局限
所以有啲嘢係我做唔到嘅
而且，有啲嘢係人把聲無可能做到嘅
譬如，冇人可以同一個時間唱兩個音
你可以好似僧侶咁唱兩個音，即係︰
（複調唱法）
但係咁樣嘅唱法
係同時間唱兩個音
而且會傷害你嘅喉嚨
所以有啲嘢你係冇辦法做嘅
人嘅聲音有局限呢樣嘢一直都困擾住我
因為節奏口技雖然係最好方式
將你音樂嘅諗法帶出嚟
但係佢哋最多只係簡單嘅音樂
所以令我好困擾
然後我假設有一種方法
可以將音樂嘅諗法完全咁表達出嚟
而唔受身體所限制
於是我同呢啲人合作
我哋整咗部機器
我哋做咗一個系統
基本上係一個實時嘅生產機器
一個實時嘅音樂製作機器

我只需要用自己把聲
即時創作出我腦海入邊聽到嘅音樂
而唔再受到身體限制
我宜家會示範佢可以做啲乜嘢
喺我用佢整聲音
同埋用佢編輯我把聲之前
我想講多次，所有你會聽到嘅聲音
都通過我把聲造出嚟嘅
呢個系統有…
唔該你，助手
呢個系統本身唔會自己發聲
所以佢冇錄音範本可以用
當呢部機運作
當佢開始轉換我把聲嘅時候
聽起上嚟嘅人聲音就會冇咁似人聲
但係，出嚟嘅始終係人聲嚟
我逐步示範畀你哋睇
我哋由簡單嘅開始
首先係複調音樂問題，我只有一把聲
咁我點可以做到
同一個時間有多個唔同嘅聲音？
最簡單嘅方法就好似咁︰
（節奏口技）
通過舞蹈，就會好似咁︰
（音樂）
多謝
（掌聲）
呢個可能係最簡單嘅方法
但係如果你想做得更加即時
又或者想做實時循環
做唔到嘅嘢
你有其他方法鋪你把聲上去
譬如有音調轉移
我會畀大家聽下呢啲聲音係點樣嘅
我會打另一段拍子，好似咁
（節奏口技）
一開始都會有少少嘅舞蹈
因為咁樣好得意
如果你可以鍾意嘅話
可以跟住一齊打節拍
宜家聽下我加低音
（音樂）
跟住，加搖滾吉他
個音出嚟好好
但係如果我想做，譬如話…（掌聲）
多謝。假設我想做，例如，搖滾風琴？
有冇可能呢？係可以嘅
只要好我咁樣錄低我把聲
（風琴聲）
跟住，宜家我有頭先嗰個錄音
我擺佢到時間軸上邊
（音樂）
咁樣就得啦
（掌聲）
但係，如果我想要聽起嚟
好似成支 Pink Floyd 樂隊咁？
冇可能，你哋覺得，冇可能
係有可能嘅，而且你可以用呢部機
非常簡單就做到。真係好神奇。聽下
（音樂）
所以所有你聽得到嘅聲音
都係嚟自我把聲
我整咗呢啲聲音
我係冇用到樣本音樂，冇合成
所有都係經過修改嘅我把聲
當你明白咗製作過程，你一定會問
做呢啲嘢做咩？
點解要咁做？（笑聲）
我諗簡單嘅答案係
因為平過你去請成支 Pink Floyd
但係事實上
我仲未整到一部
模仿已經存在咗嘅嘢嘅機器
於是我整咗呢部可以發出
任何我可以想像到嘅聲音
你哋批准嘅話
我宜家就會表演我腦海入邊嘅嘢
我希望你哋會鍾意啦
但我知道當佢哋本身非比尋常
而且你哋做緊啲嘢好似呢樣咁奇呢時
你哋會好難相信呢啲全部都係我把聲
（聲音效果）
（音樂）
好似咁
（音樂）
呢個就係人類聲做到嘅嘢
好多謝各位
（掌聲）